b'\n_START_ARTICLE_\nElbow\n_START_SECTION_\nV\xc4\x93sture\n_START_PARAGRAPH_\n16 gadus jaunais Gajs G\xc4\x81rvijs satika Marku Poteru 1990. gad\xc4\x81 Berijas koled\xc5\xbe\xc4\x81 Lielaj\xc4\x81 Man\xc4\x8destr\xc4\x81. Poters aicin\xc4\x81jis G\xc4\x81rveju dzied\xc4\x81t vi\xc5\x86a, Ri\xc4\x8darda D\xc5\xbeapa un P\xc4\xabta T\xc4\x93rnera grup\xc4\x81. Kop\xc4\x81 vi\xc5\x86i izveidoja ansambli `Mr.Soft` (nosaukums v\xc4\x93l\xc4\x81k tika sa\xc4\xabsin\xc4\x81ts uz `Soft`). Marka Potera br\xc4\x81lis Kreigs pieveinoj\xc4\x81s grupai k\xc4\x81 tausti\xc5\x86instrument\xc4\x81lists. Taj\xc4\x81 pat gad\xc4\x81 grupa nosp\xc4\x93l\xc4\x93ja savu pirmo uzst\xc4\x81\xc5\xa1anos Corner Pin klub\xc4\x81 Remsbotom\xc4\x81._NEWLINE_Grupas nosaukumu tre\xc5\xa1o reizi nomain\xc4\xabja 1997. gad\xc4\x81, iedvesmojoties no TV seri\xc4\x81la "Dziedo\xc5\xa1ais detekt\xc4\xabvs", kura varonis Filips Marlovs nosaucis v\xc4\x81rdu "Elbow"\xc2\xa0\xe2\x80\x94 (latviski elkonis) par jauk\xc4\x81ko v\xc4\x81rdu ang\xc4\xbcu valod\xc4\x81. P\xc4\x93c uzvaras viet\xc4\x93j\xc4\x81 m\xc5\xabzikas grupu konkurs\xc4\x81, Elbow nosl\xc4\x93dza l\xc4\xabgumu ar m\xc5\xabzikas ierakstu komp\xc4\x81niju Island Records un ierakst\xc4\xabja m\xc5\xabziku savam pirmajam albumam. Taj\xc4\x81 pat laik\xc4\x81 Island Records tika p\xc4\x81rdots Universal Music Group, kas nev\xc4\x93l\xc4\x93j\xc4\x81s turpin\xc4\x81t sadarb\xc4\xabbu ar grupu un albums netika izdots._NEWLINE_Elbow turpin\xc4\x81ja darbu neatkar\xc4\xabg\xc4\x81 ierakstu komp\xc4\x81nij\xc4\x81 Ugly Man Records un izdeva savus EP The Noisebox EP, The Newborn EP, un The Any Day Now EP. Dziesmas tika akt\xc4\xabvi raid\xc4\xabtas BBC radio programm\xc4\x81s.\n_START_SECTION_\n2001\xe2\x80\x942004: Asleep in the Back and Cast of Thousands\n_START_PARAGRAPH_\nElbow debijas albums Asleep in the Back tika izlaists 2001. gada maij\xc4\x81. Tas tika rad\xc4\xabts se\xc5\xa1u gadu garum\xc4\x81 un taj\xc4\x81 ir se\xc5\xa1as atk\xc4\x81rtoti ierakst\xc4\xabtas dziesmas. Albums tika nomin\xc4\x93ts Merk\xc5\xabrija m\xc5\xabzikas balvai un BritAward balvai nomin\xc4\x81cij\xc4\x81 Lab\xc4\x81k\xc4\x81 jaun\xc4\x81 britu grupa._NEWLINE_Grupas otrais albums Cast of Thousands izn\xc4\x81ca 2003. gada august\xc4\x81. Albuma nosaukms ir atsauce uz grupas uzst\xc4\x81\xc5\xa1anos Glastonberijas festiv\xc4\x81l\xc4\x81 2002. gad\xc4\x81, kur\xc4\x81 tika ierakst\xc4\xabta publikas l\xc4\xabdzi dzied\xc4\x81\xc5\xa1ana dziesmai "Grace Under Pressure", kas tika iek\xc4\xbcauta albuma ierakst\xc4\x81._NEWLINE_2004. gad\xc4\x81 Elbow uzst\xc4\x81j\xc4\x81s Kub\xc4\x81, sp\xc4\x93l\xc4\x93jot dziesmas no albumiem Asleep in the Back un Cast of Thousands da\xc5\xbe\xc4\x81d\xc4\x81s Havannas un t\xc4\x81s apk\xc4\x81rtnes koncertz\xc4\x81l\xc4\x93s. T\xc5\xabres laik\xc4\x81 tika uz\xc5\x86emta dokument\xc4\x81l\xc4\x81 filma, kas tika v\xc4\x93l\xc4\x81k r\xc4\x81d\xc4\xabta da\xc5\xbe\xc4\x81dos festiv\xc4\x81los, bet nav bijusi komerci\xc4\x81li pieejama.\n_START_SECTION_\n2004\xe2\x80\x942006: Leaders of the Free World\n_START_PARAGRAPH_\nGrupas tre\xc5\xa1ais albums Leaders of the Free World, tika izdots 2005. gad\xc4\x81. Tas tika ierakst\xc4\xabts un produc\xc4\x93ts Blueprint Studios studij\xc4\x81 Salford\xc4\x81. Sadarb\xc4\xabb\xc4\x81 ar video m\xc4\x81ksliniekiem `The Soup Collective`, tika rad\xc4\xabts m\xc5\xabzikas un video DVD.\n_START_SECTION_\n2006\xe2\x80\x942009: The Seldom Seen Kid\n_START_PARAGRAPH_\n2006. gad\xc4\x81 grupa s\xc4\x81ka sadarb\xc4\xabbu ar komp\xc4\x81niju `Fiction Records` un 2007. gada beig\xc4\x81s pabeidza ceturto studijas albumu The Seldom Seen Kid, kura producents bija grupas dal\xc4\xabbnieks Kreigs Poters. Albumu izdeva 2008. gada mart\xc4\x81 un tika p\xc4\x81rdotas vair\xc4\x81k k\xc4\x81 1 miljons kopiju._NEWLINE_Sekoja intens\xc4\xabva koncert\xc4\x93\xc5\xa1ana Ziem\xc4\xbcamerik\xc4\x81 un festiv\xc4\x81los Lielbrit\xc4\x81nij\xc4\x81._NEWLINE_2009. gada 17. janv\xc4\x81r\xc4\xab Abbey Road studij\xc4\x81, Elbow ierakst\xc4\xabja \xc4\xabpa\xc5\xa1u albuma The Seldom Seen Kid koncertu, kop\xc4\x81 ar BBC koncertor\xc4\xb7estri un Londonas kamerkori `Chantage`.\n_START_SECTION_\n2009\xe2\x80\x942011: Build a Rocket Boys!\n_START_PARAGRAPH_\nElbow piektais studijas albums Build a Rocket Boys! tika izdots 2011.gada 7.mart\xc4\x81 Izn\xc4\x81k\xc5\xa1anas br\xc4\xabd\xc4\xab albums ie\xc5\x86\xc4\x93ma rekordaugsto otro vietu Lielbrit\xc4\x81nijas albumu top\xc4\x81. Build a Rocket Boys! nopeln\xc4\xabja grupai tre\xc5\xa1o Merk\xc5\xabrija balvas nomin\xc4\x81ciju.\n_START_SECTION_\n2011\xe2\x80\x942012: Dead in the Boot\n_START_PARAGRAPH_\n2012. gada 27. august\xc4\x81 tika izdots grupas izlases albums Dead in the Boot, taj\xc4\x81 iek\xc4\xbcauti ska\xc5\x86darbi no iepriek\xc5\xa1\xc4\x93jo albumu B pus\xc4\x93m un iepriek\xc5\xa1 nepublic\xc4\x93tie darbi. Albuma nosaukums ir atsauce uz Elbow debijas albumu Asleep in the Back.\n_START_SECTION_\n2012\xe2\x80\x942014: The Take Off and Landing of Everything\n_START_PARAGRAPH_\nAlbums The Take Off and Landing of Everything tika izdots 2014. gada 10. mart\xc4\x81, pirmo reizi debit\xc4\x93jot Lielbrit\xc4\x81nijas albumu topa galvgal\xc4\xab. Albuma ierakst\xc4\xab\xc5\xa1anas laik\xc4\x81 grupa divas ned\xc4\x93\xc4\xbcas pavad\xc4\xabja P\xc4\xabtera Gebriela studij\xc4\x81 `Real World Studios` B\xc4\x81t\xc4\x81. S\xc4\x81kotn\xc4\x93ji tika izzi\xc5\x86ots albuma darba nosaukums \'Carry Her Carry Me\', tom\xc4\x93r v\xc4\x93l\xc4\x81k tas nomain\xc4\xabts uz `The Take Off and Landing of Everything`._NEWLINE_2014.gad\xc4\x81 grupa bija vieni no galvenajiem viesm\xc4\x81ksliniekiem Latvijas m\xc5\xabzikas un kult\xc5\xabras festiv\xc4\x81l\xc4\x81 `Positivus`\n_START_SECTION_\n2015\xe2\x80\x94 m\xc5\xabsdienas\xc2\xa0: Lost Worker Bee, darbs pie n\xc4\x81kam\xc4\x81 albuma, Ri\xc4\x8darda D\xc5\xbeapa aizie\xc5\xa1ana no grupas\n_START_PARAGRAPH_\n2015. gada j\xc5\xablij\xc4\x81 Elbow laida klaj\xc4\x81 EP The lost Worker Bee, kuru izzi\xc5\x86ojot G\xc4\x81rvijs inform\xc4\x93ja, ka grupas dal\xc4\xabbnieki ir iesaist\xc4\xabju\xc5\xa1ies da\xc5\xbe\xc4\x81dos solo un kopprojektos, k\xc4\x81 d\xc4\x93\xc4\xbc \xc5\xa1is ieraksts tapis starplaikam l\xc4\xabdz n\xc4\x81kamajam albumam. "_NEWLINE_2015. gada oktobr\xc4\xab Gajs G\xc4\x81rvijs izdeva savu pirmo solo albumu `Courting the Squall` un dev\xc4\x81s ar to neliel\xc4\x81 Lielbrit\xc4\x81nijas koncertt\xc5\xabr\xc4\x93._NEWLINE_2016. gada 4. mart\xc4\x81 Elbow ofici\xc4\x81laj\xc4\x81 m\xc4\x81jas lap\xc4\x81 tika pazi\xc5\x86ots par sitaminstrument\xc4\x81lista Ri\xc4\x8darda D\xc5\xbeapa aizie\xc5\xa1anu no grupas un, ka Elbow sept\xc4\xabt\xc4\x81 albuma ierakst\xc4\x81 vi\xc5\x86\xc5\xa1 vairs nepiedal\xc4\xab\xc5\xa1oties.\n_START_SECTION_\nM\xc5\xabzikas stili un ietekmes\n_START_PARAGRAPH_\nElbow pa\xc5\xa1i ir nosauku\xc5\xa1i vair\xc4\x81kus ietekmes avotus savai m\xc5\xabzikai, t\xc4\x81dus k\xc4\x81 Genesis, \xc4\xabpa\xc5\xa1i progres\xc4\xabv\xc4\x81 roka periodu ar P\xc4\xabteru Geibrielu un St\xc4\xabvu Heketu, Talk Talk un Radiohead. Gajs Garvijs ir teicis: "Es uzaugu klausoties katru Genesis ierakstu. Es iem\xc4\x81c\xc4\xabjos rakst\xc4\xabt harmonijas klausoties P\xc4\xabteru Geibrielu."'